Der skulle mere end en opbrudt cykellås til, da en fræk cykeltyv onsdag mellem klokken 14 og 22 stjal en cykel i Nørresundby. Tyven smadrede ruden på en bil på Lerumbakken i byen og stjal en cykel fra bilen. Men der var ikke tale om en helt almindelig jernhest. - Det var en matsort BMC tricykel til en værdi af 110.000 kroner, så man har nok haft en ide om at den var penge værd, for at gøre sig besværet med at smadre ruden, siger Poul Badsberg, vagtchef ved Nordjyllands Politi. En tricykel minder om de enkeltstartscykler, man ser brugt i de store cykelløb og til triatlonløb. Nordjyllands Politi hører gerne fra personer, der måtte have set en cykel, der passer til beskrivelsen.

Referat:
Fræk cykeltyv måtte smadre bilrude, for at stjæle dyr cykel.